recursal/SuperWikiNEXT-32B huggingface dataset:
**கோட்ரசு** (*Codrus*, கிரேக்கம் : Κόδρος , *Kódros* ) என்பவர் ஏதென்சின் அரை-தொன்மவியல் கடைசி மன்னராவார் (கி.மு. r. ca 1089 - 1068 ). இவர் நாட்டுப்பற்று மற்றும் தியாகத்திற்கான பண்டைய முன்மாதிரியாக இருந்தார். இவருக்குப் பிறகு இவரது மகன் மேடன் ஆட்சிக்கு வந்தார். ஆனால் மன்னராக அல்ல, ஆனால் ஏதென்சின் முதல் அர்க்கோனாக இருந்து ஆண்டார் என்று கூறப்படுகிறது.  

கோட்ரசின் கதையின் ஆரம்ப பதிப்பு ஏதென்சின் லைகர்கஸ் எழுதிய *அகெய்னஸ்ட் லியோக்ரேட்டசின்* 4 வது சொற்பொழிவில் இருந்து வருகிறது.  இவர் அரசராக இருந்த காலத்தில் ஏதென்சின் மீது பெலோபொன்னெச்சின் டோரியர்கள் படையெடுத்து ( கி.மு. 1068 ) வந்தனர். இப்போட்சின் மகனான அலெட்சின் கீழ் திரண்டிருந்த டோரியர்கள் டெல்பிக் ஆரக்கிளில்லில் போரில் தங்களுக்கு வெற்றி கிட்டுமா என்று குறிகேட்டனர். அதில் மன்னர் கோர்டசுக்கு தீங்கு நேராவிட்டால் படையெடுப்பு வெற்றிபெறும் என்று தீர்க்கதரிசனம் கூறப்பட்டது. ஏதென்சின் ஏதென்சின் மன்னரின் மரணம் மட்டுமே ஏதென்சை பாதுகாப்பை உறுதி செய்யும் என்பது இந்த தீர்க்கதரிசனத்தின் செய்தியாகும். இச்செய்தி ஏதென்சின் மன்னரான கோட்ரசின் காதுகளுக்கு வந்தடைந்தது. தன் மக்களைக் காக்க முடிவு செய்த கோட்ரசு ஒரு விவசாயி போல் வேடமிட்டு, டோரியன் முகாமுக்கு அருகில் சென்றார். அங்கு இவர் டோரியன் வீரர்கள் இருவரைச் சந்தித்தார். அதில் ஒருவனை வேண்டுமென்றே கொன்றார். இடனே மற்றொருவனால் இவர் கொல்லப்படார். தாங்கள் கொன்றது மன்னர் கோட்ரசையே என்பதை உணர்ந்த டோரியன்கள், தாங்கள் கேட்ட தீர்க்கதரிசனத்தின்படி தங்களுக்கு தோல்வி கிட்டும் என்று அஞ்சி பின்வாங்க முடிவு செய்தனர். இந்த நிகழ்வுகளுக்குப் பிறகு, ஏதன்சுக்கு அரசனாக கோட்ரசுக்குப் பிறகு இருக்க தகுதியுடையவர்கள், அரசனாக அழைக்கபடுவதற்குரியகள், வேறொருவரும் கிடையாது எனேதனியர்கள் தீர்மானித்தனர். அதனால் அரசர் என்ற பட்டம் ரத்து செய்யப்பட்டது. அதற்கு பதிலாக ஆர்கோன் என்ற பதவி உருவாக்கப்படது.

அரிசுட்டாட்டில், ஏதெனியர்களின் அரசியலமைப்பில், கோட்ரசுக்குப் பிறகு அவரது மகன்கள் மெடோன் பின்னர் அகாசுடசு மன்னரானார் என்ற மாற்றுக் கருத்தை முன்வைக்கிறார்.

குறிப்புகள்
-----------

1. ↑  The Great Books of the Western World, Biographical Note
2. ↑  Diogenes Laertius Plato 1
3. ↑  Lycurgus, *Against Leocrates*, 84-87
4. ↑  Aristotle *Constitution of Athens* 3
வெப்லீ மாக் VI-லுள்ள உருள்கலனின் படம்.
சுடுகலங்களில், **உருள்கலன்** (cylinder) என்பது சுழல் கைத்துமுக்கியில், பல அறைகள் கொண்டிருக்கும் சுழலகூடிய பகுதியாகும். சுழல் கைத்துமுக்கியின் மத்திய அச்சில் இது சுழன்று, ஒவ்வொரு அறையையும் குழலையும் நேர்கோட்டில் நிறுத்தி, சுடுவதற்கு வித்திடுகிறது. ஒவ்வொரு முறையும் இதை சுற்றிவிடுகையில், சரியாக 60° சுற்றுவதால் (ஆறு-தோட்டா கொண்டவை), எப்போதுமே ஏதேனும் ஒரு அறையில் இருக்கும் வெடிபொதி வெடிக்க தயாராக இருக்கும்.

பொதுவான விதியின்படி, துப்பாக்கியிலிருந்து உருள்கலன்களை (சுத்தம் செய்ய தவிர்த்து) கழற்றமுடியாத வகையில்தான் வடிவமைக்கப் பட்டிருக்கும்.

வடிவமைப்புகள்
-------------

### கழற்ற இயலா உருள்கலன் வடிவம்

நாகன்ட்டு எம்.1895 சுழல் கைத்துப்பாக்கியில் இருக்கும் கழற்ற இயலா உருள்கலன். குண்டேற்றும் முறையை படத்தில் கவனிக்கவும்.
### உடைபடும் இயக்க வடிவம்

.455 கேலிபர் கொண்ட வெப்லீ மாக் VI-ன் உடைபடும் இயக்கம்
இவ்வகை துப்பாக்கிகளில், உருள்கலனில் கீழ்-முன் பகுதியில் கீல் கொண்டு இணைக்கப்பட்டிருக்கும். பூட்டை தளர்த்தி, குழலை கீழாக அழுத்தினால், உருள்கலன் மேலே வரும் - இது உருள்கலனின் பின்புறத்தை குண்டேற்றுவதற்கு ஏதுவாக திறந்து காட்டும்.

### அலையாடும் உருள்கலன்

சுழல் கைத்துப்பாக்கியில் இருக்கும் அலையாடும் உருள்கலனின் எடுத்துக் காட்டு.

மேலும் பார்க்க
--------------

* பிடிப்பி
* சேமகம்
* சுழல் கைத்துப்பாக்கி
* சுடுகலன்
* அறை
* ஊசியடிப்பான் துமுக்கி
* ஊசியடி

மேற்கோள்கள்
-----------

மூலங்கள்
--------

* Batchelor, John and John Walter. *Handgun: From matchlock to laser-sighted weapon* (Portugal: Talos Books, 1988).
* Blair, Claude, ed. *Pollard’s History of Firearms* (New York: Macmillan Publishing Company, 1983).
* Friedel, Robert. *A Culture of Improvement* (Cambridge, Massachusetts: The MIT Press, 2007).
* Hogg, Ian V. *The Illustrated Encyclopedia of Firearms: Military and civil firearms from the beginnings to the present day.. .* (London: New Burlington Books, 1980).
* Myatt, Frederick. *The Illustrated Encyclopedia of Pistols & Revolvers: An Illustrated History of Handguns from the 16th Century to the Present Day* (New York: Crescent Books, 1980).
**பூச்சொரிதல் திருவிழா** (பூச்சொறிதல், பூச்சொறியல், பூச்சொரியல்) தென் மாவட்டங்களில் அமைந்துள்ள பெண்தெய்வக் கோவில்களில் கொண்டாடப்படும் திருவிழாவாகும்.

பூச்சொரிதல் திருவிழா நடைபெறும் கோவில்கள்
----------------------------------------

இராமநாதபுரம்,கரூர்(கரூர் மாரியம்மன்),சிவகங்கை,தஞ்சாவூர்,திருச்சி சமயபுரம் மாரியம்மன்,குளித்தலை மகாமாரியம்மன், திண்டுக்கல்கோட்டை மாரியம்மன்,புதுக்கோட்டை அரியநாச்சியம்மன், அம்மன்குறிச்சி முத்துமாரியம்மன், திருவப்பூர் முத்துமாரியம்மன், நார்த்தாமலை முத்துமாரியம்மன், இருந்திரப்பட்டி[ஸ்ரீமுத்துமாரியம்மன்]புன்னைநல்லூர் மாரியம்மன், வேகுப்பட்டி ஏனமாரியம்மன், அறந்தாங்கி வீரமாகாளியம்மன், காரைக்குடி கொப்புடையநாயகி அம்மன், பிள்ளைவயல் காளியம்மன் இன்னும் பல பெண் தெய்வங்களுக்கு பூச்சொரிதல் அல்லது பூச்சொரியல் விழா மாசி, பங்குனி, சித்திரை, வைகாசி மாதங்களில் வெகு விமரிசையாக நடைபெறுகிறது.

திருவிழா நிகழ்ச்சிகள்
---------------------

வீடுகளில் காப்புக்கட்டப்படுகிறது. பெண்கள் வீதிகளை அடைத்துக் கோலமிடுகிறார்கள். உற்றார் உறவினர்கள் எல்லாம் திருவிழாவினைக் காண ஊர் விட்டு ஊர் செல்கிறார்கள். பூச்சொரிதல் விழாக்காலங்களில் ஆயிரக்கணக்கான பக்தர்கள் கோவிலில் கூடுவர். நிறைய மணமுள்ள மலர்களைக் கொணர்ந்து மூலவரான பெண் தெய்வங்கள் மேல் சொரிந்து வணங்குவர்.

விரதமிருந்து வழிபடுதல், சக்திக்கரகம் அழைத்தல், முளைப்பாரி ஊர்வலம், பால்குட ஊர்வலம், தீச்சட்டி ஏந்துதல், தீ மிதித்தல், அலகு குத்துதல் போன்ற நேர்த்திக்கடன்களும் இங்கு நிறைவேற்றப்படுகின்றன. கோவில்களில் தேரோட்டம், பூம்பல்லாக்கு, தெப்பம் போன்ற நிகழ்வுகளும் நடைபெறுகின்றன. தண்ணீர்ப்பந்தல்கள் மற்றும் அன்னதானம் எல்லாம் உண்டு.
இந்தியாவின் மிகப் பெரிய உவர் நீர் கொண்ட சில்கா ஏரியின் வரைபடம், ஒடிசா, இந்தியா
**உவர் நீர்** (brackish water) என்பது நன்னீரும் கடல் நீரும் கலந்து உவர்ப்புத் தன்மை கொண்ட நீராகும். உவர் நீரில் நன்னீரை விட உப்புத் தன்மை கூடியதாகவும், கடல் நீரை விட உப்புத் தன்மை குறைவாகவும் காணப்படும். நன்னீர் ஆறுகள், உப்புத் தன்மை கொண்ட கடலில் கலக்குமிடமான முகத்துவாரங்களில் மற்றும் சதுப்பு நிலங்களில் காணப்படும் சிறப்பு உயிரினப்படிவங்கள் வளர்கிறது.

கடலோரங்களில் இறால் மீன் வளர்ப்புக்கு நன்னீரைக் கொண்டு செயற்கையான குளம், குடைகள் அமைப்பதால், அப்பகுதி உவர் நீர் தன்மை அடைகிறது.

உவர்ப்புத் தன்மை
----------------

ஒரு லிட்டர் நன்னீரில் 0.5 கிராமிற்கு குறைவாகவும், உவர் நீரில் 0.5 முதல் 35 கிராம் வரையிலும், சலைன் நீரில் 35 50 கிராமுக்கு கீழாகவும், கடல் நீரில் 50 கிராமிற்கும் மேலாகவும் உவர்ப்புத் தன்மை (ppt%) கொண்டிருக்கும்.

| கரையில் உப்பில் உவர்ப்புத் தன்மை (ஆயிரம் பங்கில் (ppt) அளவு) |
| --- |
| நன்னீர் | **உவர் நீர்** | அடர் உவர் நீர் 
(சலைன் வாட்டர்) | கடல் நீர் |
| < 0.5 | 0.5—35 | 35—50 | > 50 |

உவர் நீர் உயிரினங்கள் - தாவரங்கள்
---------------------------------

### முகத்துவாரங்கள்

உவர் நீர் முதலை
உவர் நீர் மீன்கள்
இலண்டன் நகரத்தில் பாயும் தேம்சு ஆறு கடலில் கலக்குமிடமான முகத்துவாரத்தில், ஆற்றின் நன்னீரும், கடலின் நீரும் கலந்து உவர் நீர் தன்மை கொண்டதாக உள்ளது. உவர் நீர்நிலைகளில் உவர்நீர் முதலைகள் வாழ்கிறது.

### அலையாத்தித் தாவரங்கள்

அலையாத்தி தாவரங்கள்
ஆறுகள் கடலில் கலக்கும் பகுதியின் உவர் நீரில் சுந்தரவனக்காடுகள் எனப்படும் அலையாத்தித் தாவரங்கள் நன்கு வளர்கிறது.

### உவர் நீர் கடல்கள் மற்றும் ஏரிகள்

சில கடல்களும், ஏரிகளும் உவர் நீர் தன்மை உள்ளதாக உள்ளது. அவைகளில் குறிப்பிடத்தக்கவைகள் பால்டிக் கடல் மற்றும் வடகடல் ஆகும். கடல் நீரில் உள்ளதை விட மூன்றில் ஒரு பங்கு உப்புத் தன்மை கொண்டதாக காசுப்பியன் கடல் உள்ளது.

உவர் நீர் அமைப்புகள்
--------------------

**உவர் நீர் கடல்கள்**

* பால்டிக் கடல்
* கருங்கடல்
* காசுப்பியன் கடல்

**உவர் நீர் ஏரிகள்**

* சார்லஸ் ஏரி, லூசியானா, ஐக்கிய அமெரிக்க நாடு
* சில்கா ஏரி, ஒடிசா, இந்தியா
* பாங்காங் ஏரி, லடாக், ஜம்மு காஷ்மீர், இந்தியா

**முகத்துவாரம் மற்றும் சதுப்பு நிலம்**

* பழவேற்காடு ஏரி
* ரான் ஆப் கட்ச்
* கலிவேளி ஏரி

இதனையும் காண்க
--------------

* உவர்ப்புத் தன்மை

மேற்கோள்கள்
-----------

1. ↑  உவர்நீர் இறால் மீன் வளர்ப்பு
2. ↑  "காப்பகப்படுத்தப்பட்ட நகல்". 2006-06-18 அன்று மூலம் பரணிடப்பட்டது. 2017-02-03 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2007-09-30 அன்று மூலம் பரணிடப்பட்டது. 2021-08-14 அன்று பார்க்கப்பட்டது.
Salt-affected soils are visible on rangeland in Colorado. Salts dissolved from the soil accumulate at the soil surface and are deposited on the ground and at the base of the fence post.
 இந்தியாவின் இராஜஸ்தான் மாநிலத்தில் உள்ள உவர் நீர் ஏரியான சாம்பார் ஏரி. 2010 இல் எடுக்கப்பட்ட செயற்கைக் கோள் படம்
**உவர் நிலம்** (*Dryland salinity*) என்பது உவர்ப்புத் தன்மையை கொண்ட நிலத்தைக் குறிக்கும். ஒரு சில இடங்களில், நிலங்களுடன் உப்புத்தன்மையுள்ள நீர்வளங்களையும் உவர் பிரதேசம் என்று கூறுவார்கள். இது போன்ற உவர் நிலங்கள், உவர் நீர் நிலைகளை பல நாடுகளில் காணலாம். இப்படியான பிரதேசங்கள் கடற்கரைக்கு அருகில்தான் இருக்கும் என்பது சொல்ல முடியாது, ஒரு நாட்டின் நிலப்பரப்புகளுக்கு நடுவில் கூட இப்படியான உவர் நிலங்களைக் காணலாம்.

மண்ணில் குளோரைடு மற்றும் சல்பேட் உப்புகள் அதிகமாக இருப்பதால் உவர் நிலம் ஏற்படுகிறது.உவர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும். பொதுவாக இந்நிலங்களில் பயிர் விதைகள் முளைக்க முடியாமல் போய்விடுகிறது. பூமியில் காணப்படும் நீரில் கரைந்துள்ள உப்புக்கள் அதிக அடர்த்தியாக இருப்பதால் உவர் நிலங்களில் பயிரிகளின் வேர்களால் நீரை ஈர்க்க வலுவில்லாமல் இறுதியில் பயிர் வாடி விடுகிறது. இவை மண்ணிலுள்ள மற்றும் பாசன நீரில் உள்ள உப்புக்களால் ஏற்படுகிறது.

மேற்கோள்
--------

1. ↑  "பசுமை இந்தியா வலைதளம்". 2012-06-25 அன்று மூலம் பரணிடப்பட்டது. 2012-09-08 அன்று பார்க்கப்பட்டது.
கப்பல் மாதா ஆலயம்
**உவரி** இந்தியாவில், தமிழ்நாடு மாநிலத்தில், திருநெல்வேலி மாவட்டத்தில் 2011ம் ஆண்டு கணக்கெடுப்பின் படி 10,000 மக்கள் தொகை கொண்ட ஒரு கடலோரக் கிராமம் ஆகும். இது திருநெல்வேலியில் இருந்து 75 கி.மீ மற்றும் கன்னியாகுமரி இருந்து 45 கி.மீ தொலைவில் உள்ளது. இது ராதாபுரம் சட்டமன்றத் தொகுதியில் அமைந்துள்ளது. தமிழ் வரலாற்றின்படி, உவரியின் குடிமக்கள் நெய்தல் (கடல் நிலம்) உலகின் பரதர்கள் என்று அழைக்கப்பட்டனர். உவரியின் வரலாற்றுப் பெயர் ஒபீர் இது பண்டைய காலத்து துறைமுகமாகும். இது பாண்டிய வம்சத்தால் ஆளப்பட்டது.

1530களில், செயிண்ட் பிரான்சிஸ் சேவியர் அடங்கிய கோவாவிலிருந்து போர்த்துகீசியம் மற்றும் ஸ்பானிஷ் மிஷனரிகள் இங்கு வந்து பல பரதர் மீனவர்களை ரோமன் கத்தோலிக்க மதத்திற்கு மாற்றினர். போர்த்துகீசிய பாதிரியார்கள், காட்பாதர்களாக செயல்பட்டு, அவர்களுக்கு இறைவனின் பெயரில் ஞானஸ்நானம் அளித்து, மதம் மாறியவர்களுக்கு பெர்னாண்டோ போன்ற குடும்பப்பெயர்களை வழங்கினர். பாண்டியன் தனது கொடியில் ஒரு மீனை வைத்திருக்கிறார், இது இந்த சகாப்தத்தின் அடையாளமாகும்.

பதினேழாம் நூற்றாண்டில் உவரிக்கு அருகே சென்ற போர்த்துகீசியக் கப்பலின் பணியாளர்களுக்கு காலரா நோய் தாக்கியது என்று புராணக்கதை கூறுகிறது. மரணத்தைத் தவிர்க்கும் முயற்சியில், கப்பலில் இருந்த ஒரு தச்சன் புனித அந்தோணியின் (பதுவாவின் அந்தோனி) உருவத்தை செதுக்கினான். சிறிது நேரத்தில் படகு குழுவினர் அனைவரும் நலமுடன் உவரியில் கறை சேர்ந்தனர். கப்பல் உவரியில் வந்தபோது, ​​மாலுமிகள் கிராமத்தில் ஒரு குடிசைக்குள் அந்தோனியாரின் திரு உருவத்தை வைத்தனர். 1940களில், கிராமவாசிகள் ஒரு தேவாலயத்தைக் கட்டினார்கள், புனித அந்தோணியார் கைக்குழந்தை இயேசுவை தனது கையில் வைத்திருந்தார். கோடி அற்புதங்களின் புனித அந்தோணி, அவரது பரிந்துரையில் நம்பிக்கை கொண்டு அங்கு குவியும் மக்களுக்கு தினமும் பல அற்புதங்களைச் செய்வதாகக் கூறப்படுகிறது, எனவே தேவாலயம் ஒரு பெரிய ஆலயமாக மேம்படுத்தப்பட்டது. உவரியில் உள்ள இந்த தேவாலயத்திற்கு உலகம் முழுவதிலுமிருந்து இந்துக்கள், இஸ்லாமியர்கள் மற்றும் கிறிஸ்தவர்கள் வருகை தருகின்றனர்.

பொருளாதாரம்
-----------

உவரியில் முக்கிய தொழில் மீன்பிடி தொழிலாக உள்ளது.

ஆலயங்கள்
--------

* புனித அந்தோனியார் உயர் திருத்தலம
* புனித அந்திரேயா பங்கு ஆலயம்
* புனித செல்வ மாதா ஆலயம் - கப்பல் ஆலயம்
* புனித ஆரோக்கிய அன்னை ஆலயம்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**மேலக்கால்** (*Melakkal*) கிராமம், மதுரை மாவட்டத்தில், வாடிப்பட்டி வட்டத்தில் அமைந்துள்ள ஊர். மதுரையில் இருந்து 17 கி.மீ தொலைவிலும், சோழவந்தானில் இருந்து 7 கி.மீ. தொலைவில் அமைந்த ஊராட்சி ஆகும். 

வைகை ஆற்றின் கரையில் அமைந்துள்ளதால், செழிப்பாகவும், நெல், வாழை போன்ற பயிர்கள் விளைவிக்கப்படுகின்றன. 

இங்கிருந்து திருமங்கலம் செல்லும் வழியில், நாகமலை அமைந்துள்ளது. நாகமலையில் புகழ்பெற்ற கணவாய் ஒன்று உள்ளது. அந்த கணவாயில் பிரசித்தி பெற்ற கணவாய் கருப்பண்ண சாமி திருக்கோவில் உள்ளது. குதிரை எடுப்புத் திருவிழா மிக விமரிசையாக இக்கோயிலில் கொண்டாடப்படுகிறது.

அருகில் அரசு கள்ளர் மேல்நிலைப் பள்ளி சிறப்பான கல்வி அறிவை கிராமப்புற மாணவர்கள் பெறும் வகையில் உள்ளது. அதற்கு எதிராக லட்சுமி சுப்பிரமணியன் பல் தொழில்நுட்ப கல்லூரி செயல்பட்டு வருகிறது. 

மாமரங்கள் நிறைந்து காணப்படுகின்றன. மதுரை மாநகர பூ சந்தையை மல்லிகை , ரோஜா, செவ்வந்தி, சம்மங்கி ,தாமரை ,அல்லி ,செவ்வரளி , மரிக்கொழுந்து போன்றவற்றால் அலங்கரிக்கப்படுகிறது. பிரசித்தி பெற்ற அருள்மிகு மீீனாட்சி சுந்தரேசுவரர் திருக்கோயில் , ஊரின் நடுவில் அழகாய் அருள் தரும் காளி அம்மன் கோவில் , அக்ரஹாரத்தில் வெங்கடாசலபதி திருக்கோவில் உள்ளது. புரட்டாசி திங்களில் கடைசி சனிக்கிழமை வெங்கடாசலபதி உற்சவர் ஊர்வலம் நிகழும். 

இதனையொட்டிய காடுகளில் கடலை, தட்டாம் பயிறு, மொச்சை, உளுந்து, கம்பு மற்றும் சோளம் பயிரிடப்படுகின்றன. 

மேலக்காலில் இருந்து மதுரை மாநகருக்கு குடி நீரேற்று நிலையம் ஒன்று உள்ளது.

  

  

கள்ளர்

மேற்கோள்கள்
-----------
**மேலகிருஷ்ணன் புதூர் பள்ளம் பத்திரகாளியம்மன் கோயில்** தமிழ்நாட்டில் கன்னியாகுமரி மாவட்டம், மேலகிருஷ்ணன் புதூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பள்ளம் பத்திரகாளியம்மன் சன்னதியும், கணபதி, முருகர், பைரவர், நாகர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது. கார்திகை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பொன்மலை நாதர் கோயில்** அல்லது **கனககிரீசுவரர் கோயில்**, தமிழ்நாட்டின் திருவண்ணாமலை மாவட்டத்திலுள்ள தேவிகாபுரத்தில் மலையின் மீதமைந்துள்ள சிவன் கோயிலாகும். சுமார் 500 அடி உயரத்தில் உள்ளது. இது, ஏறத்தாழ 1000 ஆண்டுகளுக்கு முன்பு சோழர் ஆட்சி காலத்தில் கட்டப்பட்டது. பின்னர் 15-ஆம் நூற்றாண்டு விசயநகர அரசு காலத்தில் கோவில் விரிவாக்கப்பட்டது

வழக்காற்றுக் கூற்றுகள்
----------------------

* ஒரு கிராமவாசி வனத்தில் பள்ளம் தோண்டி வேர்கள் சேகரிக்கும் போது கோடாரியின் நுனி ஒரு இலிங்கம் பட்டது. இதன் விளைவாக இந்த பாவ செயல் செய்து விட்டதாக எண்ணி அவர் விழுந்து விட்டார். அவரது ஆழ்ந்த பற்றினால் இறைவன் அவரது கனவில் தோன்றி அக்குழியினுள்ளே தான் உள்ளதாகத் தெரிவித்தார். அதன் பின்னர் அக்கிராமவாசி இலிங்கத்தை மலை மீது வைத்து வழிபட்டான்.
* ஒரு பல்லவ அரசன் படை எடுத்து  வரும்போது தான் வெற்றி பெற்றால் இங்கு பெரும் கோயில் கட்டுவதாக சபதம் செய்து இங்கு அவர்வெற்றி பெற்று கோவில் கட்டி வழிபட்டதாக ஒரு கதை கூறுகிறது.

அமைப்பு
-------

தேவிகாபுரம் முன்தோற்றம்
பல படிகள்கொண்ட மலை மேல் முதலில் வீரபத்திரர் சன்னதி. நடுப்பகுதி வழியில் ஆலடி விநாயகர் நிறுவப்பட்டுள்ளது. பாறையின் மேல் உச்சியில் வடக்குப்பகுதியில் அம்பாளின் இரண்டு கால்தடங்களும் காணப்படுகின்றன.

நவனைகுஞ்சரச் சிற்பம்
இக்கோவில் 140 அடி நீளம், 70 அடி அகலம் கொண்டது. இங்கு உள் பிரகாரத்தில் "நவனைகுஞ்சரம்' சிற்பம் காணப்படுகிறது. தெற்கு பிரகாரத்தில் காணப்படும் சன்னதிகள்: விசாலாட்சியம்மன், எழு கன்னியர் மற்றும் தட்சிணமூர்த்தியும், மேற்குப் பிரகாரத்தில் காணப்படும் சன்னதிகள் சிறீ விநாயகர் மற்றும் சிறீ முருகர் ஆகியவை. இக்கோயிலின் கருவறைக்குள் இரு இலிங்கங்கள் உள்ளன.

மேற்கோள்கள்
-----------

1. 1 2 3  "கனககிரீசுவரர் கோயில்".
2. ↑  .
| * பா
* உ
* தொ
வடக்கு ஆப்பிரிக்கப் போர்முனை |
| --- |
| மேற்குப் பாலைவனப் போர்த்தொடர் – பான் முனை – அலெக்சாண்ட்ரியா – காட்டாபுல்ட் – பூகாரூன் முனை – டார்ச் – காசாபிளாங்கா – லியாட்டே துறைமுகம் – துனிசியா |

**காசாபிளாங்கா கடற்சண்டை** (*Naval Battle of Casablanca*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படைச் சண்டை. டார்ச் நடவடிக்கையின் ஒரு பகுதியான இதில் விஷி பிரான்சின் படைகள், அமெரிக்கப் படைகள் காசாபிளாங்கா துறைமுகத்தில் தரையிறங்குவதைத் தடுக்க முயன்று தோற்றன.

நவம்பர் 8, 1943ல் நேச நாட்டுப் படைகள் ஜெர்மனி ஆதரவு விஷி பிரான்சு அரசின் கட்டுப்பாட்டிலிருந்த வடக்கு ஆப்பிரிக்கா மீது படையெடுத்தன. இதற்கு டார்ச் நடவடிக்கை என்று பெயரிடப்பட்டிருந்தது. இதன் ஒரு பகுதியாக மொரோக்கோ நாட்டுத் துறைமுகம் காசாபிளாங்காவை அமெரிக்கப் படைகள் தாக்கின. காசாபிளாங்கா துறைமுகத்திலிருந்த விஷி பிரெஞ்சுக் கடற்படை இத்தாக்குதலை எதிர்கொண்டது. அமெரிக்கப் படையிறக்கம் துவங்கும் முன்னரே நேச நாட்டுத் தூதுவர்கள் விஷி பிரெஞ்சுத் தளபதிகளை சந்தித்து சமாதானப் பேச்சுவார்த்தைகளைத் தொடங்கினர். மேலும் விஷி அரசுக்கு அமெரிக்க அரசு அங்கீகாரம் அளித்திருந்ததால் விஷிப் படைகள் அமெரிக்கப் படையிறக்கத்தை எதிர்க்காது என எதிர்பார்க்கப்பட்டது. ஆனால் பேச்சுவார்த்தைகள் தோல்வியடைந்ததால் பிரெஞ்சுப் போர்க்கப்பல்களும் நீர்மூழ்கிகளும் அமெரிக்கப் படைப்பிரிவுகளைத் தாங்கி வந்த போக்குவரத்துக் கப்பல்களைத் தாக்கத் தொடங்கின. மூன்று நாட்களுக்கு அமெரிக்க பிரெஞ்சு கடற்படைகளிடையே கடும் சண்டை நடந்தது. பல அமெரிக்க போக்குவரத்துக் கப்பல்கள் மூழ்கடிக்கப்பட்டன; 174 அமெரிக்கப்படைகள் நீரில் மூழ்கி இறந்தனர். சண்டையின் இறுதியில் 4 பிரெஞ்சு டெஸ்டிராயர்களும் 5 நீர்மூழ்கிகளும் மூழ்கடிக்கப்பட்டன; 462 பிரெஞ்சு மாலுமிகள் உயிரழந்தனர். மேலும் பல பிரெஞ்சு கப்பல்கள் சேதமடைந்தன். பிரெஞ்சுக் கடற்படை அழிக்கப்பட்டவுடன் நவம்பர் 10ம் தேதி காசாபிளாங்கா நகரம் அமெரிக்கப்படைகளிடம் சரணடைந்தது.
**காசி அப்துல் வதூத்** (*Kazi Abdul Wadud*)(26 ஏப்ரல் 1894 - 19 மே 1970) ஒரு வங்காள கட்டுரையாளர், விமர்சகர், நாடகாசிரியர் மற்றும் வாழ்க்கை வரலாற்றாசிரியர் ஆவார். இவர் பெரிய பரித்பூரில் (தற்போதைய) ராஜ்பரி, பாங்ஷாவில் ஒரு கீழ்-நடுத்தர குடும்பத்தில் பிறந்தார். இவருடைய தந்தையின் பெயர் காசி சயீத் ஹோசன் (காசி சாகிருதினும் கூட).

கல்வி
-----

1913-ல், வதூத் டாக்கா கல்லூரிப் பள்ளியில் பல்கலைக் கழக நுழைவுத் தேர்வு கல்வியினை கற்றுத் தேர்ச்சியினைப் பெற்றார். பின்னர் இவர் கொல்கத்தாவில் உள்ள மாநிலக் கல்லூரியில் ஐ. ஏ. மற்றும் இளங்கலைப் பட்டம் பெற்றார். 1919-ல் இவர் கொல்கத்தா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.

பங்களிப்புகள்
-------------

1926-ல், வதூத் டாக்காவில் *முஸ்லீம் சாஹிட்டோ சோமாஜ்* நிறுவினார். மேலும் இவர் சில இளம் எழுத்தாளர்களுடன் *புத்தர் முக்தி* (அறியாமையிலிருந்து எழுச்சி) இயக்கத்தை வழிநடத்தினார். வதூத்தின் செய்தித்தாள் *ஷிகா*  இயக்கத்தின் வளர்ச்சியை அதிகரிக்க உதவியது. சையத் அப்துல் ஹொசென் மற்றும் காசி மோதஹர் ஹொசைன் ஆகியோரும் இந்த இயக்கத்தில் இணைந்தனர். காசி அப்துல் வதூத் வங்காள முசுலீம் இலக்கிய இயக்கத்துடன் நெருங்கிய தொடர்புடையவர்.

பணி
---

வதூத் கொல்கத்தா பாடநூல் குழுவில் வேலை செய்தார். 1920-ல் இவர் டாக்கா இடைநிலைக் கல்லூரியில் (இப்போது டாக்கா கல்லூரி) இலக்கியப் பேராசிரியராகச் சேர்ந்தார். ஏனெனில் பெங்காலி மொழியில் பட்டதாரி பதவி கிடைப்பது மிகவும் அரிது. 1947க்குப் பிறகு, தாக்கா பல்கலைக்கழகம் இவரை கற்பிப்பதற்காக முன்மொழிந்தது. ஆனால் வதூத் கொல்கத்தாவில் எழுதுவதற்கான வாய்ப்புகளைப் பெற்றார். இதனால், இவர் தனது வாழ்நாள் முழுவதும் கொல்கத்தாவிலிருந்தார்.

திருமணம்
--------

1916-ல், வதூத் தனது மாமாவின் மூத்த மகள் ஜமீலா காதுனை மணந்தார். இவரது மனைவி 1954-ல் இறந்தார்.

கட்டுரைகள்
----------

* சாஸ்வோடோ போங்கோ
* சோமஜ் ஓ சாஹிட்டோ

மற்ற புத்தகங்கள்
----------------

* மீர் போரிபார் (கதை), 1918
* நோடிபோக்ஷே (நாவல்), தேதி தெரியவில்லை
* ராபிந்த்ரோ கபோ பத்தோ (விமர்சனம்), பெங்காலி 1334 கி.பி
* டொருன் (கதை மற்றும் சிறு நாடகங்களின் தொகுப்பு) கொல்கத்தா, பெங்காலி 1355 கி.பி
* பொத் அல்லது பைபோத்(நாடகம்) பெங்காலி 1346
* நஸ்ருல் புரோதிவா (விமர்சனம்), 1949
* ஆசாத்(நாவல்), 1948
* கிரியேட்டிவ் பெங்கால் (பெங்காலி கட்டுரைகளின் மொழிபெயர்ப்பு), 1950
* போபிட்ரோ குரானர் புரோதோம் பகுதி (டார்ஜோமா) பெங்காலி 1337 அட்

விருதுகள்
---------

1970 - "சிசிர் குமார் விருது"

மேற்கோள்
--------

"எனக்கு மனிதனுக்கு வறுமை வேண்டாம், பெரிய செழிப்பு வேண்டும்." -வதூத்

மேற்கோள்கள்
-----------

1. ↑  Nirbachito probondho ,Kollol prokashoni ISBN 984 617 009 2
2. ↑  Discussion on Kazi Abdul Odud held on Department of Bengali, Govt. Rajendra college Faridpur. Date : 10-3-2013
3. ↑  Kazi Abdul Wadud : Somaj cheytona ,Dr. Sahin Afjal .First publish : Ekushey Boimela 2005
4. ↑  Kazi Abdul Oduder songkhipto Jibonponji ,porishistho ,Nirbachito probondho Edition : Mossamot Selina khatun .Lecturer ,Bengali ,Eden Govt. Mohila college
5. ↑  Discussion on Kazi Abdul Odud held on Department of Bengali, Govt. Rajendra college Faridpur. Date : 10-3-2013
6. ↑  Nirbachito probondho ,Kollol prokashoni ISBN 984 617 009 2

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States

 |
| மற்றவை | 
* IdRef

 |
**சம்சாமா பூங்கா** (*Zamzama Park*) பாக்கித்தான் நாட்டின் சிந்து மாகாணத்திலுள்ள ஒரு பூங்காவாகும். கராச்சி நகரில் உள்ள இராணுவ வீட்டுவசதி ஆணையத்தின் 5 ஆவது பகுதியில் இப்பூங்கா 26 ஏக்கர் பரப்பளவில் அமைந்துள்ளது. 

இங்கு மெல்லோட்டப் பாதைகள், நடை பாதைகள், உருளிச்சறுக்கி பகுதிகள், புத்துணர்வுப் பகுதி, மற்றும் விளையாட்டு மைதானம் ஆகியவை உள்ளன. இரண்டாவது நுழைவாயிலுக்கு அருகில் காட்சி மையம் மற்றும் பாக்கித்தான் பொன்சாய் சங்கத்தின் தலைமை அலுவலகம் ஆகியவையும் அமைந்துள்ளன.

சம்சாமா என்பது பாக்கித்தானின் மிகப்பெரிய நகரமான கராச்சியில் உள்ள கிளிஃப்டன் நகரில் அமைந்துள்ள ஓர் ஆடம்பரமான பகுதியாகும். குடியிருப்பு வசதிகளுடன் மிகவும் வளர்ச்சியடைந்த வணிகப் பகுதியாக இது கருதப்படுகிறது. பிரபலமான வணிகப்பெயர் அடையளங்கள் கொண்ட கடைகள் இப்பகுதியில் உள்ளன.

மேற்கோள்கள்
-----------

1. ↑  Zamzama Park. பரணிடப்பட்டது செப்டம்பர் 7, 2012 at the வந்தவழி இயந்திரம் Pakistan Defence Officers Housing Authority - Karachi. Retrieved 11 August 2012.
2. ↑  Zamzama Park. Paktive. Retrieved 11 August 2012.
3. ↑  "Home - Pakistan Bonsai Society". *Pakistan Bonsai Society* (ஆங்கிலம்). 2017-12-05 அன்று பார்க்கப்பட்டது.

புற இணைப்புகள்
--------------

* Images of Zamzama Park and other Karachi Parks
**பாலின வேறுபாட்டை** **சமூகம் உருவாக்குகின்றது** என்ற கருத்து பாலினம் குறித்த பல மெய்யியல் மற்றும் சமூகவியல் கோட்பாடுகளில் இடம் பெறுகின்றது. இக்கருத்தியலின்படி, சமூகமும் பண்பாடும் பாலினச் செய்கைகளை உருவாக்குகின்றன; சமூகமும் பண்பாடும் ஒரு குறிப்பிட்ட பாலருக்கு பொருத்தமான அல்லது ஆதர்ச செயற்பாடுகளை வரையறுக்கின்றன என்பதாகும். இதில் தீவிரக் கருத்துக் கொண்டவர்கள் ஆடவருக்கும் பெண்களுக்கும் உள்ள வேறுபாடுகள் முழுமையாக சமூக பழக்கங்களால் ஆனவையே என்று வாதிடுகின்றனர்; மற்றவர்கள் உயிரிக் கூறுகள் வரையறுக்கும் சில நடத்தைகளைத் தவிர பிற செயற்பாடுகளை சமூகம் கட்டமைக்கின்றது என்கின்றனர். வேறு சிலர் பொதுவாக கருத்தில் கொள்ளபடும் ஆண்,பெண் பாகுபாடன்றி இடைப்பட்ட பல பாலினங்கள் உள்ளதாக கருதுகின்றனர்.

கட்டமைப்பிற்கு பிந்தைய பெண்ணிய மெய்யியலாளர் ஜூடித் பட்லர் தமது 1990இல் வெளியான *ஜென்டர் டிரபிள்* என்ற நூலில் *ஜென்டர் பெர்பார்மடிவிடி* (பாலின நிகழ்த்துகைச்சொல்) என்ற கலைச்சொல்லை இதற்கென பயன்படுத்தியுள்ளார். இந்தச் சொல் பின்னர் பல கல்வித்தளங்களில் பயன்படுத்தப்பட்டு வருகின்றது.

அடிப்படைக் கருத்துக்கள்
-----------------------

பாலியல் வேறுபாடு பள்ளி
| சமூகவியல் |
| --- |
|  |
| * வரலாறு
* **சுருக்கம்**
* வலைவாசல்
 |
| 
முதன்மை கோட்பாடுகள் |
| * அமைப்புச் செயற்பாட்டியம்
* முரண் கோட்பாடு
* குறியீட்டு இடைவினையியம்
 |
| முறைகள் |
| * கணியமுறை
* பண்புமுறை
* வரலாற்றுமுறை
* ஒப்பியல்
* கணித
* கணினிமுறை
* இனவரைவியல்
* இனமுறையியல்
* வலையமைப்புப் பகுப்பாய்வு
* நேர்க்காட்சியியம்
* உய்யநிலைக் கோட்பாடு
 |
| துணைத் துறைகளும் பிற முக்கிய கோட்பாடுகளும் |
| * முரண்பாடு
* குற்றவியல்
* சமூக அமைப்பியம்
* பண்பாடு
* வளர்ச்சி
* விலகுநிலை
* மக்கள்தொகையியல்
* கல்வி
* பொருளாதாரம்
* சூழல்
* குடும்பம்
* பெண்ணியம்
* பால்
* உடல்நலம்
* தொழில்
* சமத்துவமின்மை
* அறிவு
* சட்டம்
* இலக்கியம்
* மருத்துவம்
* படை
* Organizational
* அரசியல்
* Race and ethnicity
* மதம்
* நாட்டுப்புறம்
* அறிவியல்
* சமூக மாற்றம்
* சமூக இயக்கங்கள்
* சமூக உளவியல்
* அடுக்கமைவு
* அறிவியலும் தொழில்நுட்பமும்
* தொழில்நுட்பம்
* நகர்ப்புறம்
* Utilitarianism
 |
| உலவு |
| * நூற்பட்டியல்
* நாடுகள்
* Index
* ஆய்விதழ்கள்
* அமைப்புக்கள்
* மக்கள்
* காலக்கோடு
 |
| * பா
* உ
* தொ
 |

**சமூகவியலின் வரலாறு**, சமூகவியல் துறை பிரெஞ்சுப் புரட்சிக்குச் சற்றுப் பிந்திய காலத்தில், அறிவொளிச் சிந்தனைகளில் இருந்து, சமூகத்தின் நேர்க்காட்சியிய அறிவியலாக உருவானதில் இருந்து தொடங்குகிறது. இதன் தோற்றத்துக்கு அறிவியல் மெய்யியலையும், அறிவு மெய்யியலையும், சார்ந்த பல்வேறு இயக்கங்கள் காரணமாக இருந்தன. விரிந்த நோக்கில், சமூகப் பகுப்பாய்வு, சமூகவியல் துறை உருவாவதற்கு முன்னமே பொதுவான மெய்யியலின் ஒரு பகுதியாகத் தோற்றம் பெற்றது. தற்காலப் புலமைசார் சமூகவியல், நவீனத்துவம், முதலாளித்துவம், நகராக்கம், பகுத்தறிவுமயமாதல், மதச்சார்பின்மையாதல், குடியேற்றவாதம், பேரரசுவாதம் ஆகியவற்றுக்கான ஒரு எதிர்வினையாகத் தோன்றியது. 19 ஆம் நூற்றாண்டுச் சமூகவியல், நவீன தேசிய அரசின் தோற்றம், அதன் உறுப்பு நிறுவனங்கள், அதன் சமூகமயமாக்க அலகுகள், அவற்றின் கண்காணிப்பு முறை ஆகியவை தொடர்பில் குறிப்பாக வலுவான ஆர்வம் கொண்டிருந்தது. அறிவொளிச் சிந்தனைகளைவிட, நவீனத்துவக் கருத்துருவே பெரும்பாலும், சமூகவியல் விடயங்களைச் செந்நெறி அரசியல் மெய்யியலில் இருந்து வேறுபடுத்தியது.

பல்வேறு கணியமுறைச் சமூக ஆய்வு நுட்பங்கள் அரசுகள், வணிக நிறுவனங்கள், அமைப்புக்கள் போன்றவற்றால் பொதுவாகப் பயன்படுத்தப்பட்டதுடன், பிற சமூக அறிவியல் துறைகளிலும் பயன்பட்டன. சமூக இயக்கம் தொடர்பான கோட்பாட்டு விளக்கங்களில் இருந்து விலகி, இது சமூக ஆய்வுக்குச் சமூகவியல் துறையில் இருந்து ஓரளவு சுதந்திரம் வழங்கியது. இதேபோல், "சமூக அறிவியல்" என்பது, மனிதர், இடைவினைகள், சமூகம், பண்பாடு போன்றவற்றை ஆய்வு செய்யும் பல்வேறுபட்ட துறைகளை உள்ளடக்கும் பொதுச் சொல்லாக ஆகியது.

மேற்கோள்கள்
-----------

1. ↑  Harriss, John. *The Second Great Transformation? Capitalism at the End of the Twentieth Century* in Allen, T. and Thomas, Alan (eds) *Poverty and Development in the 21st Century', Oxford University Press, Oxford. p325.*
2. ↑  Collins, Randall (2010). *The Discovery of Society*. United States: McGraw-Hill. பக். 343. பன்னாட்டுத் தரப்புத்தக எண்:9780070118836.
தாலத்வாய் குன்று - தலசா
**தலசா** *(Talaja)* என்பது இந்தியாவின் குசராத்து மாநிலத்தில் இருக்கும் பாவ்நகர் மாவட்டம்  மாவட்டத்தில் உள்ள ஒரு நகரம் மற்றும் நகராட்சியாகும்.

புவியியல் அமைப்பு
-----------------

21.35° வடக்கு 72.05° கிழக்கு என்ற அடையாள ஆள்கூறுகளில் பாவ்நகரிலிருந்து 50 கிலோமீட்டர் தொலைவிலும் மாகுவா நகரிலிருந்து 40 கிலோமீட்டர் தொலைவிலும் தலசா நகராட்சி பரவியுள்ளது. மேலும், கடல் மட்டத்தில் இருந்து 19 மீட்டர்கள் (62 அடி) உயரத்தில் இக்கிராமம் அமைந்துள்ளது. இந்நகராட்சியில் கப்பல் உடைப்புக்கு புகழ்பெற்ற, உயர் அலை வேறுபடும் பரப்பைக் கொண்ட கடற்கரை நகரம் அலங் இடம்பெற்றுள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 26,187 ஆகும். இம்மக்கள் தொகையில் 51 விழுக்காடு நபர்கள் ஆண்கள் மற்றும் 49 விழுக்காடு நபர்கள் பெண்கள் ஆவர். தோலா நகரின் படிப்பறிவு சதவீதம் 62% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 68% மற்றும் பெண்களின் படிப்பறிவு சதவீதம் 55% ஆகும். மக்கள் தொகையில் 15 சதவீதத்தினர் ஆறு வயதிற்கு உட்பட்டவர்களாக உள்ளனர்.

போக்குவரத்து
------------

தலசா நகராட்சியில் இந்திய இரயில்வேயின் பாவ்நகர்- மாகுவா குற்றகலப்பாதை தொடருந்து நிலையம் ஒரு காலத்தில் இருந்தது. 1990 களின் ஆரம்ப காலத்தில் இப்போக்குவரத்து வசதி நீக்கப்பட்டது. எனவே தற்பொழுது அங்கு இவ்வசதி இல்லை என்றாலும் அருகில் 40 கிலோமீட்டர் தொலைவில் பாலிதானா தொடருந்து நிலையமும் 54 கிலோமீட்டர் தொலைவில் பாவ்நகர் தொடருந்து நிலையமும் இருக்கின்றன. தலசா தாலுக்காவில் 108 கிராமங்கள் உள்ளன. தலசாவில் இருந்து மற்ற நகரங்களை இணைக்க பேருந்து பணிமனை ஒன்றும் இங்குள்ளது.

மேற்கோள்கள்
-----------

1. ↑
2. ↑  Falling Rain Genomics, Inc - Talaja
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**தற்கால உயிரிகளின் ஆய்வு (Neontology)** என்பது உயிரியலின் ஒரு பிரிவாகும். இது தொல்லுயிரியல் பிரிவிற்கு மாறாக வாழும் சிற்றினங்கள், பேரினங்கள், குடும்பம் மற்றும் இதர வகையான உயிரினங்களுடன் தொடர்புடையது. இது இறந்த மற்றும் மரபற்றழிந்த உயிரிகள் பற்றி தவிா்த்தும் உள்ளது. உதாரணமாக:

* மூஸ் கடமானானது வழக்கிலுள்ள சிற்றினம் மற்றும் டோடோ பழங்கால மரபற்றழிந்த சிற்றினம் ஆகும்.
* 1987ஆம் ஆண்டில் மெல்லுடலிகள் தொகுதியில் உள்ள தலைக்காலிகளில் 600 வழக்குள்ள சிற்றினங்கள் மற்றும் 7500 பழங்கால மரபற்றழிந்த சிற்றினங்களாகும்.

உயிரின வகையின் குழுமம் (taxon) பழங்கால மரபற்றழிந்த சிற்றினங்களை வகைப்படுத்தப்பட்டுள்ளது அல்லது உயிரினத்தொகுதியில் இந்த உயிரினங்கள் இல்லை எனச்சான்று வழங்கியுள்ளது. மறுதலையாக, மரபற்றழிந்த உயிரின வகையின் குழுமம் (taxon) வழக்குள்ள சிற்றினங்களை ("Lazarus species"), மறுவகைப்பட்டியலில் இணைக்கமுடியும் அல்லது ஏற்கனவே மரபற்றழிந்த சிற்றினங்களை உயிரின வகையின் குழுமத்தின் உறுப்பினா்களால் மறுவகைப்படுத்தப்பட்டுள்ளது.

தற்கால உயிரிகளின் ஆய்வாளா்கள் (Neontologist) என்ற வாா்த்தையானது தொல்லுயிரியல் ஆய்வாளா்களால் அல்லாதவா்களிலிருந்து தொல்லுயிரியல் ஆய்வாளா்களால் பயன்படுத்தப்பட்டது.

ஸ்டீபன் ஜே கோல்ட் தற்கால உயிரிகளின் ஆய்வு பற்றிய கூற்று:

அனைத்து அறிஞா்களும் அவா்களது குறுகிய கோட்பாடுகளை வலுப்படுத்துவதுடன் மற்றும் தொல்லுயிரியல் ஆய்வாளா் அல்லாதவா்கள் நமக்கு மன்னி்ப்பு கொடுப்பாா்கள் என நம்புகிறேன். நாம் அனைவரும் தொல்லுயிரியல் ஆய்வாளா்கள். ஆகவே நமக்கு தேவை நமது மூதாதியரின் நவீன மனிதனின் பற்றியதாகும் அல்லது சூழ்நிலையியல் காலமாகும். நாம் அனைவரும் தற்கால உயிரிகளின் ஆய்வாளா்கள். நாம் அனைவரும் இந்த இயற்கையான இரு சமமற்ற மற்றும் குறுகிய கோட்பாடுகளையும் ஏற்றுக்கொள்ள வேண்டும்.

மேற்கோள்கள்
-----------

1. ↑  Barnes, Robert D. (1987). *Invertebrate Zoology* (5th ). Philadelphia: Saunders College Publishing. பன்னாட்டுத் தரப்புத்தக எண்:0-03-008914-X. .
2. ↑  Stephen Jay Gould (2002). *The Structure of Evolutionary Theory*. Harvard University Press. பக். 778. பன்னாட்டுத் தரப்புத்தக எண்:0-674-00613-5. .
சமூகவியலில் **சமூகமயமாக்கம்** (*socialization*) என்பது சமூகத்தின் விதிமுறைகள், கருத்தியல் ஆகியவற்றை உள்வாங்கும் வழிமுறையைக் குறிக்கும். சமூகமயமாக்கம், கற்றலையும் கற்பித்தலையும் உள்ளடக்கி இருப்பதால் சமூக, பண்பாட்டுத் தொடர்ச்சியை எய்துவதற்கு இது வழியாக உள்ளது.:5 சமூகமயமாக்கத்துக்கு வளர்ச்சி உளவியலுடன் நெருங்கிய தொடர்பு உண்டு. தமது பண்பாட்டைக் கற்றுக்கொள்வதற்கும் வாழ்வதற்கும் மனிதருக்குச் சமூக அனுபவம் தேவையாக உள்ளது. சமூகமயமாக்கமே வாழ்க்கை முழுவதுமான கற்றலின் வெளிப்பாடாக உள்ளது. அத்துடன் இதுவே வளர்ந்தோரினதும், சிறுவரினதும் நடத்தைகள், நம்பிக்கைகள், செயற்பாடுகள் மீது முதன்மையான செல்வாக்கைச் செலுத்துகிறது.

சமூகமயமாக்கம் அது இடம்பெறும் சமூகத்தைப் பொறுத்தவரை விரும்பத்தக்க விளைவுகளை ஏற்படுத்தக்கூடும். அச்சமூகத்தில், சிலவேளைகளில் அது ஒழுக்கம் எனப்படுகின்றது. தனி மனிதரின் நோக்குகள் சமூகத்தின் ஒருமனதான நோக்குகளின் செல்வாக்குக்கு உட்பட்டவை. இந்த ஒருமனதான நோக்குகளே சமூகத்தினால் எற்ற்கப்படவையாகவும், வழமையானவை என்றும் கருதப்படுகின்றன.

மேற்கோள்கள்
-----------

1. ↑  Clausen, John A. (ed.) (1968) *Socialization and Society*, Boston: Little Brown and Company
2. ↑  Macionis, John J. (2013). *Sociology* (15th ). Boston: Pearson. பக். 126. பன்னாட்டுத் தரப்புத்தக எண்:978-0133753271.
3. ↑  Billingham, M. (2007) Sociological Perspectives p.336 **In** Stretch, B. and Whitehouse, M. (eds.) (2007) Health and Social Care Book 1. Oxford: Heinemann. ISBN 978-0-435-49915-0
4. ↑  Macionis, John J. and Linda M. Gerber. Sociology. Toronto: Pearson Canada, 2011. Print.
5. ↑  MLA Style: "socialization." Encyclopædia Britannica. Encyclopaedia Britannica Student and Home Edition. Chicago: Encyclopaedia Britannica, 2010.
6. ↑  Cromdal, Jakob (2006). "Socialization". in K. Brown. *Encyclopedia of language and linguistics*. North-Holland: Elsevier. பக். 462–66. doi:10.1016/B0-08-044854-2/00353-9.
**தொமினிக்கன் சபை** (ஆங்கில மொழி: *Dominican Order*) அல்லது **மறையுரையாளர் சபை** (பழைய தமிழ் வழக்கில் **சாமிநாதர் சபை** / **போதகர் சபை**) என்பது ஒரு கத்தோலிக்க துறவற சபையாகும். இது எசுப்பானிய குருவான புனித தோமினிக்கால் பிரான்சு நாட்டில் துவங்கப்பட்டு 22 டிசம்பர் 1216இல் திருத்தந்தை மூன்றாம் ஹோனோரியுஸின் (1216–27) அனுமதிப்பெற்றது. இதில் துறவியர் (குருக்கள், அருட்சகோதரர்கள்), அடைபட்ட வாழ்வு வாழும் கன்னியர் (Nuns), பணிவாழ்வு வாழும் கன்னியர் (active sisters) மற்றும் பொது நிலை மூன்றாம் சபையினர் ஆகியேர் உறுப்பினராக உள்ளனர். இச்சபையின் நோக்கம் நற்செய்தி அறிவிப்பதும், திரிபுக் கொள்கைகளை எதிர்க்க கத்தோலிக்க மறையினை பயிற்றுவிப்பதும் ஆகும். இப்பயிற்றுவிக்கும் பணியினால் நடுக் காலத்தில் இச்சபையினரே கற்றோரிடையே முன்னணியில் இருந்தனர். இச்சபை பல கத்தோலிக்க இறையியலாளர்கள் மற்றும் மெய்யியலாளர்களை உருவாக்கியதால் மிகவும் புகழ் பெற்றது.

இதன் தலைவர் *Master of the Order* என அழைக்கப்படுகின்றார். அரு. பிரூனோ கதோரே இதன் தற்போதய தலைவர் ஆவார். 2013ம் ஆண்டின் கணக்குப்படி இச்சபையில் 6058 துறவியர் இருந்தனர். அவர்களுல் 4470 நபர்கள் குருக்களாவர்.

கத்தோலிக்க செபமாலையின் பக்தியினைப்பரப்பியதில் இச்சபையினருக்கு குறிக்கத்தக்க பங்கு உள்ளது. இச்சபையினச்சேர்ந்த நால்வர் உரோமை ஆயரான திருத்தந்தையாக இருந்துள்ளனர்:

* திருத்தந்தை ஐந்தாம் இன்னசெண்ட்
* திருத்தந்தை பதினொன்றாம் பெனடிக்ட்
* திருத்தந்தை புனித ஐந்தாம் பயஸ்
* திருத்தந்தை பதின்மூன்றாம் பெனடிக்ட்

இச்சபையின் குறிக்கோளுரை *புகழ, ஆசீரளிக்க, மறையுரையாற்ற* (இலத்தீனில்: Laudare, Benedicere, Praedicare) என்பதாகும்.

மேற்கோள்கள்
-----------

1. 1 2  "Order of Friars Preachers - *Dominicans*". *Catholic-Hierarchy.org*. டேவிட் எம். சேனி. ஜனவரி 18, 2015 அன்று பார்க்கப்பட்டது.
2. ↑   "Order of Preachers". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம். அணுகப்பட்டது 2015-01-18.
**சமோவான் ஈப்பிடிப்பான்** (*மியாக்ரா அல்பிவென்ட்ரிசு*) என்பது மோனார்கிடே குடும்பத்தில் உள்ள ஒரு பறவை சிற்றினம் ஆகும். இது சமோவாவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் கிராமப்புற தோட்டங்கள் ஆகும். வாழ்விட இழப்பால் சமோவான் ஈப்பிடிப்பான் அச்சுறுத்தப்படுகின்றன.

வகைப்பாட்டியல்
--------------

சமோவான் ஈப்பிடிப்பான் முதலில் *பிளாட்டிரிஞ்சசு* பேரினத்தின் கீழ் விவரிக்கப்பட்டது. இதன் வேறுபெயர்களாக **சமோவான் அகண்ட அலகு**, **சமோவான் மியாக்ரா**, **சமோவான் மியாக்ரா ஈப்பிடிப்பான்** மற்றும் **வெண்புழை ஈப்பிடிப்பான்** உள்ளன.

மேற்கோள்கள்
-----------

1. ↑  BirdLife International (2016). "*Myiagra albiventris*". *IUCN Red List of Threatened Species* **2016**: e.T22707393A94121152. doi:10.2305/IUCN.UK.2016-3.RLTS.T22707393A94121152.en.. பார்த்த நாள்: 15 November 2021.

வெளி இணைப்புகள்
---------------

* BirdLife Species Factsheet. பரணிடப்பட்டது 2009-01-03 at the வந்தவழி இயந்திரம்
சமூகவியல்

|  |
| --- |
| பின்வரும் தலைப்பின் பிரிவுகள் |
| அறிவியல் |
| 13.77 பில்லியன் ஆண்டுகளில் அண்டத்தின் பரிணாம வளர்ச்சி |
| மேலோட்டம்
* வரலாறு
* இலக்கியம்
* மெய்யியல்
* அறிவியல் அறிவு வழி
* அறிவியலாளர்

 |
| கிளைகள்
* முறைசார்
* இயற்கை
	+ இயற்பியல் அறிவியல்
	+ வாழ்க்கை
* சமூகம்
* பயன்பாட்டு
	+ பொறியியல்
	+ மருத்துவம்
* பல்துறைமை

 |
| சமூகம்
* தொடர்பாடல்
* கல்வி
* நிதிநல்கை
* போலி அறிவியல்
* சமூகவியல்

 |
| * அறிவியல் வலைவாசல்
* Category பகுப்பு
 |
| * பா
* உ
* தொ
 |

**சமூகவியல்** (*Sociology*) என்பது மனித சமூகம், சமூக உறவுகள், சமூக நடத்தைகள், சமூக அமைப்பு முறை, சமூக வாழ்க்கை முறை ஆகியவற்றை அறிவியல் நோக்கில் ஆயும் ஓர் இயல் ஆகும். இது சமூக ஒழுங்கு, ஒழுங்கின்மை, மாற்றங்கள் ஆகியவை பற்றிய அறிவுத் தொகுதியை உருவாக்கும் நோக்கில் செயல்முறை ஆய்வுகளையும், பகுப்பாய்வு முறைகளையும் பயன்படுத்தும் ஒரு சமூக அறிவியல் ஆகும். மனிதர்கள் சமூக விலங்குகள். அதாவது மனிதர்களின் அனேக செயல்பாடுகள் பிற மனிதருடன் சேர்ந்தே அமைகின்றன. ஆகையால் சமூகவியலின் முக்கிய ஆய்வுப் பொருளாக சமூகம் அல்லது மக்கள் குழு அமைகின்றது. சமூகம் தனிமனிதனை எப்படி பாதிக்கின்றது, தனிமனிதன் சமூகத்தை எப்படி பாதிக்கின்றான் என்பதும் சமூகவியலின் ஆய்வுக் களமே. சமூகவியலின் தந்தை ஆகஸ்ட் கோம்ட் (*Auguste Comte*) என்ற பிரெஞ்சு மெய்யியலாளர் ஆவார்.

வரலாறு
------

சமூகவியலின் தோற்றம் மேற்கத்திய தத்துவத்திலிருந்து தொடங்குகிறது. கிரேக்கத் தத்துவஞானி பிளேட்டோவின் காலம் முதல் சமூகவியல் உருவாகியிருக்கலாம் என்று கருதப்படுகிறது. கன்பூசியஸ் வகுத்த வாழ்க்கை முறை பற்றிய கொள்கைகள் சமூகவியல் வளரத் தொடங்கியதை காட்டுகிறது. மேலும் இடைக்கால இஸ்லாத்திலும் சமூகவியல் தோன்றியதற்கான ஆதாரங்களைக் காணலாம். இப்னு கல்துன் எனும் மெய்யியலாளர் தான் உலகின் முதல் சமூகவியலாளர் என்று சிலர் கருதுகின்றனர். அவர் எழுதிய முகத்திமா (அறபு மூலம) (Muqaddimah) எனும் நூலில் சமூக இணைப்பு மற்றும் சமூக முரண்பாடு பற்றி குறிப்பிடுகிறார். எனினும் முறையாக சமூகவியலை முதன் முதலாக விளக்கியவர் ஆகஸ்ட் கோம்ட் என்ற பிரெஞ்சு மெய்யியலாளர் ஆவார்.

மேற்கோள்கள்
-----------

1. ↑  sociology. (n.d.). *The American Heritage Science Dictionary*. Retrieved 13 July 2013, from Dictionary.com website:
2. ↑
3. ↑
4. ↑  "காப்பகப்படுத்தப்பட்ட நகல்" (PDF). 2017-10-18 அன்று மூலம் (PDF) பரணிடப்பட்டது. 2016-09-03 அன்று பார்க்கப்பட்டது.
5. ↑
6. ↑   *Sociological theory: Classical statements (6th ed.)*. Boston, Massachusetts, US: Pearson Education. 2005. பக். 3–5, 32–36.
7. ↑   *Sociological theory: Classical statements (6th ed.)*. Boston, Massachusetts, US: Pearson Education. 2005. பக். 3–5, 38–40.
கல்லூரி மாணவரின் தற்குறிப்பு
**தற்குறிப்பு** அல்லது **ரெசியூமே** (résumé) (/ˈrɛzʊmeɪ/, *REZ-u-may* அல்லது /rɛzʊˈmeɪ/; சில தருணங்களில் /ˈrɛzjʊmeɪ/ அல்லது /rɛzjʊˈmeɪ/; பிரெஞ்சு மொழி: [ʁezyme]), என்று உச்சரிக்கப்படும் **resume** அல்லது **resumé**, என்பது தன்னுடைய  பின்புலத்தையும்  திறன்களையும் முன்னிறுத்திக்காட்டும் ஓராவணமாகும். தற்குறிப்பு பல்வேறு காரணங்களுக்காகப் பயன்பட்டாலும் பொதுவாக வேலை தேடும் சமயங்களில் பயன்படுகிறது. பொதுவானதொரு தற்குறிப்பு, பணிக்குத் தேவையான  அனுபவத்தினையும் கல்வித்தகுதியையும் முன்னிறுத்தி உருவாக்கப்பட்டிருக்கும்.

ரெசியுமே என்ற பெயர் பிரெஞ்சு மொழியில் இருந்து வந்துள்ளது. ரெசியுமே என்றால் சுருக்கமாக என்ற பொருளைத் தருகிறது.

குறிப்புகளும் மேற்கோள்களும்
---------------------------

1. ↑  In French, *résumé* means "summary".
2. ↑  resume. thefreedictionary.com
3. ↑  résumé.
4. ↑  resume. Dictionary.com Unabridged. Random House, Inc. 30 Oct. 2010.
5. ↑  "resume". *Merriam-Webster*. 2015-03-09 அன்று பார்க்கப்பட்டது. French résumé, from past participle of résumer to resume, summarize, from Middle French resumer

வெளி இணைப்புகள்
---------------

* தற்குறிப்பு எழுதுவது எப்படி?
**ஆதிரங்கம் ரெங்கநாதபெருமாள் கோயில்** தமிழ்நாட்டில் திருவாரூர் மாவட்டம், ஆதிரங்கம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரெங்கநாதபெருமாள், ஸ்ரீதேவி பூமிதேவி சன்னதிகளும், சக்கரத்தாழ்வார் ஆண்டாள் பஞ்சமுக ஆஞ்சநேயர் கருடாள்வார் உபசன்னதியும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் சொர்க்க வாசல் திறப்பு முக்கிய திருவிழாவாக நடைபெறுகிறது. வைகாசி மாதம் பிரம்மோற்சவம் திருவிழாவாக நடைபெறுகிறது. வைகாசி மாதம் தேரோட்டம் நடைபெறுகிறது. iவாசி மாதம் திருவிழா நடைபெறுகிறது. பாஞ்சராத்திர முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தொப்பையாங்குளம்** (ஆங்கிலம்:Thoppaiyankulam) என்பது இந்தியாவின் தமிழ்நாடு மாநிலத்தின், விழுப்புரம் மாவட்டத்தில் உள்ள ஒரு கிராமம் ஆகும். இக்கிராமத்தில் 500 வீடுகளும், 2000 மக்களும் வாழ்வதாக 2011 ஆம் ஆண்டு கணக்கெடுப்பின்படி கணக்கிடப்பட்டுள்ளது. பெரும்பாலும் 'வன்னிய படையாட்சி' இன மக்கள் வாழக்கூடிய கிராமம் ஆகும். இங்கு உள்ள *முத்து முனீஸ்வரர் ஆலயம்* மிகவும் பிரசித்தி பெற்றது. இது தவிர *ஒன்டி வீரன் ஆலயமும்* புகழ் பெற்றது.

இவ்வூரில் மொத்தம் 4 தெருக்கள் உள்ளன - ரோட்டுத்தெரு, வடக்குத்தெரு, தெற்குத்தெரு நடுத்தெரு.
வாக்குரிமை பெற்றவர்கள் 900 பேர் ஆவர். ஓர் அங்கன்வாடி மையமும், ஓர் அரசு ஆரம்பப்பள்ளியும், பகுதி நேர நியாயவிலைக்கடையும் உள்ளது. கோவிந்தசாமி படையாட்சி, முருகேசபடையாட்சி காசி படையாட்சி போன்றோர் புகழ்பெற்று வாழ்ந்தவர்கள்.

தொழில்
------

விவசாயமே முக்கிய தொழிலாக உள்ளது. பணப்பயிரான முந்திரி அதிக அளவில் பயிரிடப்படுகிறது. அதிகளவு முந்திரி பருப்பு வியாபாரம் நடைபெறுகிறது. மேலும், மா, பலா ஆகிய பழ வகைகளும் பயிராகின்றன. இது தவிர தோட்டப் பயிர்களான புடலை, பாகல், அவரை ஆகியவை பயிரிடப்படுகின்றன.
விவசாயம் மிக சிறப்பாக நடைபெறுகிறது. மேலும் இங்கு முந்திரிக்கொட்டை உடைக்கும் தொழிலும் மும்மரமாக நடைபெற்றுக்கொண்டிருக்கிறது.

கல்வி
-----

முதல் தலைமுறை கல்வி பெறும் கிராமம். பலரும் தங்கள் மேற்படிப்பைச் சென்னையில் கற்கின்றனர். வளர்ந்து வந்து கொண்டிருக்கும் இக்கிராமத்தில் தற்பொழுது படித்தவர்களின் எண்ணிக்கை 80 விழுக்காட்டுக்கு மேல் உள்ளது.

எல்லைகள்
--------

வடக்கே ஒல்லியாம்பாளையம், மேற்கே கல்லமேடு, தெற்கே எலவத்தடி, வடமேற்கில் சேந்தநாடு ஆகிய ஊர்கள் உள்ளன
.

அமைவிடம்
--------

11° 41′39.88″ N
79°25′ 46.89″E

அருகாமை நகரங்கள்
----------------

* பண்ருட்டி (18km),
* நெய்வேலி (12km),
* உளுந்தூர்பேட்டை (19km),
* விருதாச்சலம் (24km)

விழுப்புரம் (40Km) 

| * பா
* உ
* தொ
விழுப்புரம் மாவட்டம் |
| --- |
| வருவாய் வட்டங்கள் | திண்டிவனம் வட்டம்  **·**  செஞ்சி வட்டம்  **·**  வானூர் வட்டம் **·**  விழுப்புரம் வட்டம் **·**  விக்கிரவாண்டி வட்டம்  **·**  கண்டாச்சிபுரம் வட்டம் **·**  மேல்மலையனூர் வட்டம்  **·**  மரக்காணம் வட்டம்  **·** திருவெண்ணெய்நல்லூர் வட்டம்  (புதியது) |
| நகராட்சிகள் | திண்டிவனம் **·**  விழுப்புரம் **·**  கோட்டக்குப்பம்  **·**  |
| பேரூராட்சிகள் | அனந்தபுரம் **·**  அரகண்டநல்லூர் **·**  செஞ்சி **·**  மரக்காணம் **·**  திருவெண்ணெய்நல்லூர் **·**  வளவனூர் **·**  விக்கிரவாண்டி |
| ஊராட்சி ஒன்றியங்கள் |  மேல்மலையனூர்  **·**  வல்லம்  **·**  செஞ்சி  **·**  வானூர்  **·**  மரக்காணம்  **·**  மயிலம்  **·**  ஓலக்கூர்  **·**  விக்கிரவாண்டி **·** கண்டமங்கலம்  **·**   கோலியனூர்  **·**   கண்ணை  **·**   திருநாவலூர்  **·** திருவெண்ணெய்நல்லூர்  **·** முகையூர்  **·**  |
| சட்டமன்றத் தொகுதிகள் | செஞ்சி  •  மயிலம்   •  திண்டிவனம்  •  வானூர்  •  விழுப்புரம்   •  விக்கிரவாண்டி  •  |
| ஆறுகள் | கெடிலம் ஆறு •  கோமுகி ஆறு •  சங்கராபரணி ஆறு •  செஞ்சி ஆறு •  தென்பெண்ணை ஆறு  •  மணிமுத்தா ஆறு •  |
| ஆன்மீகம் & சுற்றுலா | 
* கோயில்கள்
* அப்பாண்டைநாதர் சமணக் கோயில்
* மேல் சித்தாமூர் சமணர் கோயில்
* செஞ்சிக் கோட்டை
* தேசிய கல் மர பூங்கா

 |
| இணையதளம் |  |
**தொம்மசந்திரம்** (*Dommasandra*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். தொமசந்திரா சிற்றூரானது பெங்களூர் நகர மாவட்டம் மற்றும் ஆனேக்கல் வட்டத்திற்கு உட்பட்டது.   இது கர்நாடகத்தின் பெங்களூர் நகர மாவட்டத்தில் உள்ள ஆனேகல் வட்டத்தில் அமைந்துள்ளது.

மக்கள்தொகையியல்
---------------

2015 ஆம் ஆண்டு இந்திய மக்கள் தொகை கணக்கெடுப்பின்படி, தொம்மசந்திராவில் 10000 மக்கள் வசிக்கின்றனர். இவர்களில் 5000 பேர் ஆண்கள் மற்றும் 5000 பெண்கள் உள்ளனர்.  ஒவ்வொரு ஆண்டும் மார்ச் மாதத்தில் மிகவும் பிரபலமான கிராம விழா நடக்கிறது. இது 100 ஆண்டுகளுக்கும் மேலாக கொண்டாடப்படுகிறது. ஒவ்வொரு திங்கட்கிழமையும் இங்கு வாரசந்தை கூடுகிறது. சந்தையில் ஒவ்வொரு விவசாயியும் வந்து அறுவடை செய்த பயிர்களை விற்கலாம். சந்தையில் புதிய காய்கறிகள் மற்றும் பழங்களை வாங்க சுற்றுப்புறப் பகுதி மக்கள் வருகிறார்கள். ஓக்ரிட்ஜ் பன்னாட்டுப் பள்ளி, இன்வென்ச்சர் அகாடமி, கிரீன்வுட் ஹை, டிஐஎஸ்பி மற்றும் சிபிஎஸ்இ பள்ளிகள் ஸ்மிருதி அகாடமி, சாந்தீபனி அகாடமி போன்ற பல சர்வதேச பள்ளிகள் அருகாமையில் உள்ளன. ஈரோ கிட்ஸ், போடர் ஜம்போ கிட்ஸ், லிட்டில் இலே போன்ற பாலர் பள்ளிகளும் இந்த இடத்தில் குழந்தைகளுக்காக இயங்குகின்றன. இந்த இடத்தில் கே.எம்.எப் பால் பால் பண்ணை உள்ளது. பல கோவில்களும் உள்ளன. இந்த கிராமத்தில் தருண் டெக்ஸ்டைல்ஸ், பவன் சில்க்ஸ், வரலட்சுமி டெக்ஸ்டைல்ஸ், மானுவேலா பாய் நெசவு போன்ற பல தொழில்கள் உள்ளன.

மேற்கோள்கள்
-----------

1. 1 2  Village code= 2084800 "Census of India : Villages with population 5000 & above". Registrar General & Census Commissioner, India. 2008-12-08 அன்று மூலம் பரணிடப்பட்டது. 2008-12-18 அன்று பார்க்கப்பட்டது.
2. ↑  "Yahoomaps India :". 2008-12-18 அன்று பார்க்கப்பட்டது. Dommasandra, Bangalore Urban, Karnataka

வெளி இணைப்புகள்
---------------
அன்றாட செயற்பாடுகள், பழக்கங்கள், பொருள் - உளவியல் தேவைகள், பொழுது போக்குகள், உறவாடல்கள், வேலை குடும்ப சுழற்சிகள் என வாழ்க்கையின் நாளாந்த வாழ்வியல் அம்சங்களை **அன்றாடல் வாழ்வியல்** குறிக்கின்றது. 

பொருளாதாரம், சூழமைவு, தனிமனித நிலைகளைக் கடந்து அன்றாடம் ஒவ்வொரு மனிதனும் செய்யும் செயற்பாடுகள் பல உள. நித்திரை செய்தல், துயிலெழுதல், கழிவு அகற்றுதல், குளித்தல், உணவு உட்கொள்ளுதல் என பல்வேறு செயற்பாடுகள் உண்டு. இவை அன்றாட வாழ்வியல் ஆய்வின் கருப்பொருள்கள் ஆகின்றன.

அன்றாட செயற்பாடுகள் பட்டியல்
----------------------------

* உணவு தயாரித்தல், சாப்பிடுதல்
* உடை துவைத்தல், மடித்தல், ஒழுங்குபடுத்தல், அணிதல்
* துப்பரவு செய்தல்
* வாசித்தல்
* நடத்தல்
* பொருட்களை ஒழுங்குபடுத்தல்
* திட்டமிடுதல்
* பயணித்தல்
* உரையாடுதல்

அன்றாட வாழ்வியல் ஆய்வு முறைகள்
------------------------------

அன்றாடம் மனிதர்கள் தமது நேரத்தை எந்த எந்த விதத்தில் செலவு செய்கின்றார்கள் என்பது வாழ்வியல் பற்றியும், சமூகங்கள் பற்றியும், சமூக மாற்றங்கள் பற்றியும் பல தகவல்களை தரக்கூடியது. அன்றாடம் சில சமூகங்களில் பலர் தமது நேரத்தை தொலைக் காட்சியில் செலவு செய்கின்றார்கள். வேறு சில சமூகங்களில் கணினி முக்கியத்துவம் பெறுகின்றது. வேறு சில சமூகங்களில் தொலைக் காட்சியோ, கணினியோ இல்லை, ஆனால் அவர்களுக்கு ஆறு சென்று தண்ணீர் எடுத்து வருவதற்கு பல மணித்துளிகள் தேவையாகின்றது. இப்படி அன்றாட வாழ்வில் எவ்வாறு நேரம் செலவு செய்யப்படுகின்றது என்பதை வைத்து பல அலசல்களை மேற்கொள்ளலாம்.

இவற்றையும் பார்க்க
------------------

* வீட்டுச் சாதனங்கள்
* வீட்டு வேலை
* en:Personal life
* en:The Practice of Everyday Life

வெளி இணைப்புகள்
---------------

* Center for the Ethnography of Everyday Life பரணிடப்பட்டது 2007-07-01 at the வந்தவழி இயந்திரம்
**பி. தில்லிபாபு** (*P. Dillibabu*, பிறப்பு: பிப்ரவரி 12, 1965) என்பவர் ஒரு இந்திய அரசியல்வாதியும், அரூர் தொகுதியிலிருந்து பதிநான்காவது தமிழ்நாடு சட்டமன்றத்தின் உறுப்பினராக இருந்தவர் ஆவார். அரூர் தொகுதி பட்டியல் சாதியினருக்கான தனித்தொகுதி ஆகும். இவர் இந்தியப் பொதுவுடைமைக் கட்சி (மார்க்சிஸ்ட்) சார்ந்தவர் ஆவார். இவர் 2006 ஆம் ஆண்டு நடைபெற்ற தமிழகச் சட்டப்பேரவை தேர்தலில் அரூர் சட்டமன்றத் தொகுதியிலிருந்து வெற்றிபெற்று சட்டமன்ற உறுப்பினராக பணியாற்றினார். மீன்ணும் 2011 ஆம் ஆண்டு நடைபெற்ற சட்டமன்ற தேர்தலில் இதே தொகுதியின் சார்பில் சட்டமன்றத்துக்குத் தேர்ந்தெடுக்கப்பட்டார்.

தமிழ்நாட்டின், பூரிவாக்கம் என்ற ஊரில் பரமசிவம் ஜெயம்மாள் இணையருக்கு மகனாக 1965 ஆம் ஆண்டு பெப்ரவரி 12 ஆம் நாள் பிறந்தார். இளங்கலை பட்டப்படிப்பு முடித்த இவர், 1982 ஆம் ஆண்டு முதல் சி.பி.எம். கட்சியில் இணைந்த இவர் 1983 ஆம் ஆண்டு இந்திய மாணவர் சங்கத்தில் பொறுப்பு வகித்தார். இவர் தற்போது தமிழ்நாடு மலைவாழ் மக்கள் சங்கத்தின் மாநிலத் தலைவராகவும், தமிழ்நாடு விவசாயிகள் சங்கத்தின் மாநிலக் குழு உறுப்பினராகவும், தருமபுரி மாவட்டத்தின் சி.பி.எம். கட்சியின் மாவட்ட செயலாளராகவும் பொறுப்பு வகித்து வருகிறார்.

குடும்பம்
---------

இவருக்கு காளியம்மாள் என்ற மனைவியும், பிடரல் காஸ்ட்ரோ என்ற மகனும், அருணப்பிரியா என்ற மகளும் உள்ளனர்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-05-02 அன்று பார்க்கப்பட்டது.
2. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2021-05-26 அன்று பார்க்கப்பட்டது.
3. ↑  "Thiru. P. Dillibabu (CPI(M)". Legislative Assembly of Tamil Nadu. 2017-05-02 அன்று பார்க்கப்பட்டது.
**பி. தன்சிங்** (*P. Dhansingh*) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக பல்லாவரம் சட்டமன்றத் தொகுதியில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

தமிழ்நாடு சட்டமன்றத் தேர்தல், 2016 இல் இத்தொகுதியில் திமுக வேட்பாளர் ஐ. கருணநிதி என்பவர் வெற்றிபெற்றார். 2015ல் சென்னையில் ஏற்பட்ட வெள்ளப்பெருக்கின்போது  உடனடியாக முழுஆற்றலுடன் செயல்படாமல் இருந்த காரணத்தினால் கட்சியினால் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் பி. தன்சிங்கும் ஒருவர் ஆவார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
3. ↑  Kotteswaran, C. S. (5 April 2016). "MLAs in flood-hit areas denied tickets". *Deccan Chronicle*.. பார்த்த நாள்: 2017-05-05.
***பேப்*** (Babe) 1995 ஆம் ஆண்டு வெளிவந்த ஆங்கிலத் திரைப்படமாகும்.சிறந்த தந்திரக் காட்சிகளிற்கான ஆஸ்கார் விருதினைப் பெற்ற இத்திரைப்படம் மலேசியாவில் தடைசெய்யப்பட்டதென்பதும் குறிப்பிடத்தக்கது.

வகை
---

சிறுவர்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பன்றிகள் இனத்தில் பிறக்கும் பேப் நாய்கள் இனமாக இருக்க விரும்புகின்றது.சிறுவயதிலேயே பெற்றோர்களை இழந்து தவிக்கும் பேப் நாய்களால் வளர்க்கபட்டதே இத்தகு காரணமாகும்.சிறிது காலங்கள் கழித்து எஜமானரால் நாய்கள் விளையாடும் ஓட்டப்போட்டிக்கு அழைத்தும் செல்லப்படுகின்றது பேப்.ஆனால் அங்கிருந்து தன்னாலும் நாய்களைப் போல் ஓடமுடியும் என்பதனை அனைவரும் ஆச்சரியப்படும் வகையில் உணர்த்தியும் காட்டுகின்றது பேப்.இதன் பின்னர் புகழின் உச்ச நிலையினை அடையும் பேப் முன்னர் எஜமானரால் கவனம் எடுக்கப்படாமலிருந்து பின்னர் மிகுந்த பாசத்துடன் வளர்க்கப்படுவதும் குறிப்பிடத்தக்கது.இத்திரைப்படத்தில் வரும் அனைத்து விலங்கினங்களும் உரையாடிக்கொள்வதும் குறிப்பிடத்தக்கது.

### வென்ற விருதுகள்

* சிறந்த தந்திரக் காட்சிகளிற்கான ஆஸ்கார் விருது - ரிதம் அண்ட் ஹுஸ் ஸ்டூடியோஸ்

### பரிந்துரைக்கப்பட்ட விருதுகள்

ஆஸ்கார் விருதிற்காக
-------------------

* துணை நடிகருக்கான விருது (ஜேம்ஸ் குரோம்வெல்)
* சிறந்த கலை இயக்கம்
* சிறந்த இயக்குனர்
* சிறந்த தொகுப்பாளர்
* சிறந்த திரைப்படம்
* சிறந்த திரைக்கதை